ग्रां दे बाहर इऐ इक नंगा थार रेई गेदा हा, जिस गी ग्यानचंदै दे मजूरें अजें पद्दरा करना रौंदा हा। जित्थें मंगल मार खाई खाई बे-होश पेदा हा। इये ओ थार हा जित्थें केहिएं-कुदालें ते गैन्तिएं कन्ने ढाल बनाइये कच्चे तला दा पानी जमा कीता जंदा हा, ते फी उत्थोआं मित्ती दी गोल-गोल टिडें कन्ने परेडे चाढ़ियै उस पानी कन्ने जेहलमे रैनी दी क्यारिएं गी रौं लगदां हा ते इन्थें गै ‘फरवांह’ बूटे दी घनी छां हिट्ट ते सां-सां करदी ठंडी हवाई च बेशमार राह-राहंदू बसोंदे हे।